উল্লেখযোগ্য যে যোৱা ১৭ ফেব্ৰুৱাৰিত সদৌ অসম বাঙালী যুৱ ছাত্ৰ ফেডাৰেইশ্যনৰ তিনিওটা গোট একত্ৰিত হৈছিল আৰু তেতিয়া কমল চৌধুৰীয়ে সভাপতিৰ দায়িত্ব লৈছিল।
পদত্যাগ কৰা চৌধুৰীৰ ঠাইত মহানন্দ দত্ত সৰকাৰক সংগঠনটোৰ ৰাজ্যিক সভাপতিৰ দায়িত্ব দিয়া হৈছে বুলি সংগঠনটোৰ সূত্ৰই কয়।
ইপিনে, পদত্যাগৰ কাৰণ সম্পূৰ্ণ ব্যক্তিগত বুলি সাংবাদিকৰ আগত চৌধুৰীয়ে কয় যদিও তেওঁ অচিৰেই বিজেপিত যোগদান কৰিব বুলি এক সূত্ৰৰ পৰা জানিব পৰা গৈছে।
"বিজেপিত যোগদান কৰিব নেকি" বুলি সাংবাদিকে সোধাত তেওঁ পোনপটীয়াকৈ নস্যাৎ নকৰি কয়, "সদ্যহতে বিজেপিত যোগদান বুলিয়েই নহয়, অলপ ব্যক্তিগত তথা ঘৰুৱা কাম আছে। কেইদিনমানৰ পাছত এই বিষয়ত চিন্তা চৰ্চা কৰিম"।
উল্লেখযোগ্য যে, কমল চৌধুৰী ১৯৯৯ চনৰ পৰাই সদৌ অসম বাঙালী যুৱ ছাত্ৰ ফেডাৰেইশ্যনৰ সৈতে জড়িত হৈ আছিল। প্ৰথমে তেওঁ মহানগৰ জিলা সমিতিৰ সভাপতি হিচাপে কাৰ্য্যনিৰ্বাহ কৰিছিল আৰু শেহতীয়াকৈ ৰাজ্যিক সভাপতিৰ দায়িত্ব পাইছিল।
আজি সংগঠনৰ অন্য বিষয়ববীয়াসকলে তেওঁক গামোচা-জাপিৰে সম্বৰ্ধনা জনাই সংগঠনৰ মজিয়াৰ পৰা বিদায় দিয়ে।
আৰম্ভ হৈছে বিজেপিৰ খেল! আপৰ নৱনিৰ্বাচিত কাউন্সিলাৰক 'ক্ৰয়' কৰাৰ চেষ্টা বিজেপিৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
